Uporabo osebne varovalne opreme, ki jo delavci uporabljajo pri delu, ureja pravilnik. Ta med drugim določa obveznosti delodajalca v zvezi z opremo. Gre sicer za poklice, pri katerih so predvidena specifična delovna oblačila, sem pa ne spadajo denimo navadna delovna obleka ali uniforma. Pravilnik med drugim navaja, da morajo imeti vsi delavci, ki opravljajo dela na prostem v dežju in mrzlem vremenu, nepremočljivo obleko. Za delo s kislinami ali raztopinami je potrebna posebna varovalna obleka, za varjenje v zaprtih prostorih pa ogrevana oblačila.